**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2017. május 24-i ülésére)

**TÁRGY:RÉSZVÉTELI SZÁNDÉK A HELYI FOGLALKOZTATÁSI EGYÜTTMŰKÖDÉSBEN**

A közelmúltban megjelent a TOP-5.1.2-16 kódszámú „Helyi foglalkoztatási együttműködések” című felhívás.

A felhívás keretében támogatási kérelmet lehet benyújtani, melynek célja, hogy a helyi szinten létrejövő és/vagy már működő foglalkoztatási együttműködések, partnerségek (paktumok) hozzájussanak azon forrásokhoz, melyek segítségével – kialakított stratégiájuk mentén – képzési és foglalkoztatási programjaikat megvalósíthatják.

A projekt keretében kötelezően megvalósítható önállóan támogatható tevékenységek

1. ***Foglalkoztatási megállapodások (paktumok) létrehozása***, ezen belül

* megvalósíthatósági tanulmány elkészítése,
* foglalkoztatási helyzetelemzés készítése,
* részletes foglalkoztatási stratégia,
* akcióterv kidolgozása,
* munkaprogram és projekttervek kidolgozása,
* igényfelmérések elvégzése,
* menedzsment szervezet és paktumiroda felállítása,
* paktumot alapító együttműködési megállapodás aláírása,
* helyi szereplők közötti információáramlás és véleménycsere ösztönzése, térségi kezdeményezések összehangolása,
* helyi szintű együttműködési hálózatok kialakítása,
* paktum működési tapasztalatainak összegyűjtése, megosztása,
* projektfolyamat részletes dokumentálása,
* figyelemfelkeltés a minél szélesebb körű partnerség megteremtésére és a projekt tudatosítására,
* az utolsó minősítés megszerzése.

1. Munkaerőpiaci programok segítségével a célcsoport képzése, foglalkoztatása
2. – képzési költség támogatása,

* bértámogatás és bérköltség-támogatás nyújtása

1. - munkaerőpiaci szolgáltatások nyújtása a hatályos jogszabályokkal összhangban, azokra építve: a szolgáltatási tevékenység és díjának megtérítése

A kötelező tevékenységeken felül a főbb programrészhez kapcsolódóan választható önállóan támogatható tevékenységek is megvalósíthatók.

Önállóan nem támogatható tevékenységek köre

* gyermekellátási szolgáltatások ellátásának elemzése, amelyhez TOP, TC8, ERFA forrásokból fejlesztett új gyermekellátási kapacitások humánerőforrás szükséglete támogatható a paktum keretein belül,
* nyilvánosság biztosítása,
* projektmenedzsment tevékenysége ellátása.

A felhívás szerint a támogatási kérelem benyújtására kizárólag konzorciumi formában van lehetőség. A konzorcium vezetője helyi önkormányzatok és társulásaik, területfejlesztési önkormányzati társulás, megyei kormányhivatal, illetve többségi önkormányzati tulajdonú jogi személyiségű gazdasági társaság lehet.

A konzorciumba kötelező bevonni a megyei kormányhivatalt, illetve amennyiben a konzorcium vezető nem helyi önkormányzat vagy társulás, úgy a projektjavaslat vonatkozásában releváns helyi önkormányzatokat, illetve társulásaikat.

A fentiekből látható, hogy nem minden önkormányzatnak szükséges a konzorcium tagjának lenni, annak érdekében, hogy településük is részt vegyen a megvalósításban. Az érintett települések így lehetnek konzorciumi tagok, illetve együttműködő partnerek. A konzorcium működésének egyszerűsítése a döntések meghozatalának megkönnyítése érdekében előnyös lehet, ha nem minden érintett önkormányzat konzorciumi tag, így településünknek is dönteni kell arról, hogy a projektben konzorciumi tagként, vagy együttműködő partnerként kívánunk részt venni. A konzorciumi tagság nagyobb beleszólást enged a döntésekbe, ennek ellenére a konzorciumi tag nincs előnyben az együttműködő partnerekkel szemben. A támogatás felhasználása nagyrészt attól függ, hogy a projekt megvalósításában résztvevő önkormányzatok mennyire tudnak együttműködni a települési foglalkoztatásban részvevőkkel, és mennyi támogatható javaslattal tudnak élni a konzorcium döntéshozói felé.

A felhívásban megvalósuló projektelemek 100 százalékos támogatásban részesülhetnek. Ennek figyelembevételével minden önkormányzat érdekelt abban, hogy a helyi foglalkoztatási együttműködésben részt vegyen és településükön a foglalkoztatás a lehető legnagyobb mértékben támogatásra kerüljön.

A Bács-Kiskun Megyei Önkormányzat elképzelései szerint kiskőrösi járás érintett települései, összesen 288 millió forintkeret felhasználásával valósíthatják meg foglalkoztatási programjukat. E keret legalább 70 százalékát a Bács-Kiskun Megyei Kormányhivatal foglalkoztatási szervének közreműködésével, a kötelezően megvalósítandó, önállóan támogatható tevékenységek „B” főtevékenységére kell, hogy fordítsák a projekt megvalósítása során. Az egyéb kötelezően megvalósítandó tevékenységek költsége maximálisan a projekt költség 30 százalékát teheti ki.

A támogatási kérelmek benyújtására 2017. május 30. napjától 2017. július 31. napjáig van lehetőség.

A támogatási kérelem benyújtásához szükséges megvalósíthatósági tanulmány elkészítése, amelyhez jelentős mértékű megalapozó vizsgálat elvégzése szükséges. Ennek érdekében minél hamarabb el kell dönteni az érintett településeknek az együttműködésben részt kívánnak-e venni és el kell kezdeni a megvalósíthatósági tanulmány, valamint a pályázati dokumentáció elkészítését.

A fentiek alapján megállapítható, hogy önkormányzatunk számára a helyi foglalkoztatási együttműködésben történő részvétel mindenképpen előnyös, mivel a projekt megvalósítása hozzájárul településünk foglalkoztatottságának növeléséhez.

Ezért javaslom, hogy településünk vegyen részt az együttműködésben.

2017. május 11-én e tárgyban tartott egyeztetésen jelen lévő érintett önkormányzatok javaslata az volt, hogy Kiskőrös Város Önkormányzata legyen a konzorcium vezetője.

A fentiek alapján kérem a Képviselő-testületet, hogy a határozat-tervezeteben foglaltak szerint döntsön.

**Kiskőrös, 2017. május 16.**

**Domonyi László sk.**

**polgármester**

**HATÁROZAT-TERVEZET**

A Képviselő-testület

1. egyetért azzal, hogy Kiskőrös Város Önkormányzata konzorcium vezetőként részt kíván venni a TOP-5.1.2-16 kódszámú, a „Helyi foglalkoztatási együttműködések” felhívásra benyújtandó támogatási kérelem pozitív elbírálása esetén megvalósuló helyi foglalkoztatási együttműködésben.
2. egyetért azzal, hogy Kiskőrös Város Önkormányzata pályázatot nyújtson be a TOP-5.1.2-16 kódszámú „Helyi foglalkoztatási együttműködések” című 100 % támogatási intenzitású pályázati kiírásra, 288 millió forint támogatási összeg elnyerése érdekében.
3. hozzájárul ahhoz, hogy az előkészítés költségeit, amelynek összege előreláthatólag 10 millió forint, az Önkormányzat a 2017. évi költségvetése terhére biztosítsa.
4. felhatalmazza a polgármestert, hogy a határozat-tervezet mellékletét képező nyilatkozat aláírja, a konzorciumi megállapodást megkösse és a pályázat benyújtásához kapcsolódó jognyilatkozatokat megtegye.
5. felkéri a polgármestert, hogy a város 2017. évi költségvetéséről szóló rendelet soron következő módosítását a fentiek figyelembevételével terjessze elő.

**Felelős:** polgármester

**Határidő:** azonnal